Legal Document

Category: 14

Text:
20. ΝΟΜΟΣ υπ’ αριθ. 680 της 26 Αυγ./1 Σεπτ. 1977 (ΦΕΚ Α΄ 245) Περί τροποποιήσεως και συμπληρώσεως διατάξεων του άρθρ. 9 του Νόμ. 119/1975 «περί μονιμοποιήσεως των ιατρών του Ιδρύματος Κοινωνικών Ασφαλίσεων, συστάσεως Γενικής Διευθύνσεως Υγειονομικών Υπηρεσιών παρ’ αυτώ και άλλων τινών διατάξεων και ρυθμίσεως ετέρων ασφαλιστικών τινων θεμάτων». ΄Αρθρ.1.-(Αντικαθίσταται η παρ. 4 του άρθρ. 9 του Νόμ. 119/1975 αφ’ ης ίσχυσε, δια των παρ. 410, ανωτ. αριθ. 15). ΄Αρθρ.2.-(Αντικαθίσταται η παρ. 5 του άρθρ. 9 του Νόμ. 119/75 αφ’ ης ίσχυσεν, και λαμβάνει αριθ. 11, η δε παρ. 6 του αυτού άρθρου λαμβάνει αριθ. 12). ΄Αρθρ.3.-1.Εις τους μονίμους ιατρούς του Ι.Κ.Α. τους υπαγομένους εις την ασφάλισιν του ΤΕΑΠΟΚΑ δυνάμει του Νόμ. 119/1975, βοηθηματούχους του Ταμείου κατά την δημοσίευσιν του ως άνω Νόμου, παρέχεται ευχέρεια εξαιρέσεώς των εκ της τοιαύτης ασφαλίσεως από της ισχύος του Νόμ. 119/1975, εφ’ όσον ήθελον υποβάλει σχετικήν αίτησιν, μη δυναμένην ν’ ανακληθή, εντός ανατρεπτικής προθεσμίας 3 μηνών από της δημοσιεύσεως του παρόντος. Τυχόν καταβληθείσαι ασφαλιστικαί εισφοραί, από της ισχύος του Νόμ. 119/1975 μέχρι της υποβολής της περί εξαιρέσεως αιτήσεώς των, επιστρέφονται εις τους δικαιούχους ατόκως. 2.Εν περιπτώσει εκ νέου υπαγωγής των, περί ων η προηγουμένη παράγραφος, ιατρών εις την ασφάλισιν του ΤΕΑΠΟΚΑ, ο χρόνος καθ’ ον ετύγχανον βοηθηματούχοι του Ταμείου, δεν αναγνωρίζεται, κατ’ αρχάς ως συντάξιμος, εφαρμοζομένων κατά τα λοιπά των σχετικών διατάξεων του κανονισμού Παροχών του Ταμείου. Κατ’ εξαίρεσιν και, κατόπιν αιτήσεως των ενδιαφερομένων, υποβαλλομένης εντός ανατρεπτικής προθεσμίας, 3 μηνών από της δημοσιεύσεως του παρόντος νόμου, αναγνωρίζεται δι’ αποφάσεως του Δ.Σ., ως χρόνος πραγματικής ασφαλίσεως παρά τω Ταμείω, ο χρόνος καθ’ ον ετύγχανον βοηθηματούχοι, εφ’ όσον: α)Επιστρέψουν εις το Ταμείον τα ποσά των ληφθέντων βοηθημάτων εντόκως προς 5% ετησίως. Η επιστροφή δύναται να γίνη είτε εφ’ άπαξ, οπότε παρέχεται έκπτωσις 10% του ποσού της οφειλής, είτε εις ίσας μηνιαίας δόσεις, ων ο αριθμός, ο οριζόμενος δι’ αποφάσεως του Δ.Σ., δεν δύναται να είναι ανώτερος των 24, της πρώτης τούτων καταβλητέας το βραδύτερον εντός του επομένου μηνός από της υποβολής της περί αναγνωρίσεως αιτήσεως. β)Καταβάλλουν, από της 1ης του μεθεπομένου μηνός από της κοινοποιήσεως προς το Ι.Κ.Α. της σχετικής αποφάσεως του Δ.Σ. του Ταμείου, δι’ έκαστον μήνα αναγνωριζομένου χρόνου πρόσθετον ειδικήν εισφοράν, παρακρατουμένην και αποδιδομένην κατά τα ισχύοντα περί τακτικής τοιαύτης ίσην εις ποσοστόν προς το συνολικόν ποσοστόν εισφοράς εργοδότου και ησφαλισμένου, επί των, εις τακτικήν εισφοράν υπέρ του Ταμείου, υποβαλλομένων αποδοχών, συμπεριλαμβανομένων και των δώρων εορτών και του επιδόματος αδείας. 3.Εν περιπτώσει συνταξιοδοτήσεως προ της ολοσχερούς εξαγοράς του αναγνωριζομένου χρόνου, αι οφειλόμεναι εισφοραί δια τον μη εξαγορασθέντα χρόνον, υπολογιζόμεναι δι’ έκαστον μήνα ίσαι προς την τελευταίαν καταβληθείσαν πρόσθετον ειδικήν εισφοράν, εξοφλούνται κατά το ήμισυ εφ’ άπαξ, κατά δε το υπόλοιπον δια παρακρατήσεως του 1/4 του μηνιαίου βοηθήματος. ΄Αρθρ.4.-1.Οι δυνάμει της υπ’ αριθ. Ζ1α/19504/ 23.3.76 (ΦΕΚ 149/23.3.76, τ.Γ΄) αποφάσεως του Υπουργείου Κοινων. Υπηρεσιών, μεταταγέντες εις την Γενικήν Δ/νσιν Κοιν. Ασφαλείας του Υπουργείου Κοινωνικών Υπηρεσιών υπάλληλοι ΝΠΔΔ:α)συνεχίζουν διεπόμενοι υπό των διατάξεων του Νόμ. 103/1975 έναντι του οικείου ΝΠΔΔ εξ ΔΔ:α)συνεχίζουν διεπόμενοι υπό των διατάξεων του Νόμ. 103/1975 έναντι του οικείου ΝΠΔΔ εξ ου μετετάγησαν δια συνυπολογισμού και του μετά την μετάταξιν χρόνου δημοσίας υπηρεσίας επί τη καταβολή των αναλογουσών ασφαλιστικών εισφορών εξαιρούμενοι της ασφαλίσεως παρά τω ΤΠΔΥ και β)συνεχίζουν την παρά το ΤΕΑΠΟΚΑ υποχρεωτικήν ασφάλισιν, εξαιρούμενοι της ασφαλίσεως παρά τω Ταμείω Αρωγής Υπαλλήλων Υπουργείου Κοιν. Υπηρεσιών. Ωσαύτως υπάγονται ή συνεχίζουν την παρά τω ΤΕΑΠΟΚΑ υποχρεωτικήν ασφάλισίν των και οι δυνάμει της ιδίας αποφάσεως μεταταγέντες εις την Γενικήν Δ/νσιν Κοινωνικής Ασφαλείας Δημόσιοι Υπάλληλοι οι προερχόμενοι εκ του Υπουργείου Εργασίας, εξαιρούμενοι της ασφαλίσεως του Ταμείου Αρωγής Υπαλλήλων Υπουργείου Κοινωνικών Υπηρεσιών. 2.Καταβληθείσαι ασφαλιστικαί εισφοραί εις το Ταμείον Αρωγής Υπαλλήλων Υπουργείου Κοινωνικών Υπηρεσιών και εις το Ταμείον Προνοίας Δημοσίων Υπαλλήλων υπό των μεταταγέντων υπαλλήλων ΝΠΔΔ επιστρέφονται εις τους δικαιούχους ατόκως. ΄Αρθρ.5.-Διατελέσαντες ησφαλισμένοι παρά τω Ταμείω Επικουρικής Ασφαλίσεως Προσωπικού Οργανισμών Κοινωνικής Ασφαλίσεως, οίτινες απώλεσαν εξ οιασδήποτε αιτίας το δικαίωμα της προαιρετικής ασφαλίσεως ή συνεχίσεως της προαιρετικής ασφαλίσεως παρ’ αυτώ, δύναται να υπαχθούν ή να συνεχίσουν, από της δημοσιεύσεως του παρόντος, την παρά τω Ταμείω ασφάλισίν των, εφ’ όσον υποβάλουν σχετικήν προς τούτο αίτησιν εντός ανατρεπτικής προθεσμίας έξ μηνών από της δημοσιεύσεως του παρόντος. (Αντί για τη σελ. 378,777(α) Σελ. 378,777(β) Τεύχος ΣΤ71-Σελ. 61 476 Ιατροί Ι.Κ.Α 15Β.Λ.γ.20 ΄Αρθρ.6.-Η ισχύς του παρόντος, όπου δεν ορίζεται άλλως, άρχεται από της δημοσιεύσεώς του δια της Εφημερίδος της κυβερνήσεως.